Document ID: 31998R1551

Komisijas Regula (EK) Nr. 1551/98
(1998. gada 17. jūlijs),
ar ko groza Regulu (EK) Nr. 293/98, ar kuru paredz noteicošās dienas, kas jāpiemēro attiecībā uz produktiem augļu un dārzeņu nozarē, augļu un dārzeņu pārstrādes produktiem un daļēji arī dzīviem augiem un puķkopības produktiem, kā arī dažiem produktiem, kas uzskaitīti EK Līguma II pielikumā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmi, ko piemēro kopējā lauksaimniecības politikā [1], kurā jaunākie grozījumi izdarīti ar Regulu (EK) Nr. 150/95 [2], un jo īpaši tās 6. panta 2. punktu,
tā kā Komisijas Regulā (EK) Nr. 293/98 [3] ir noteiktas noteicošās dienas, kas piemērojamas attiecībā uz produktiem augļu un dārzeņu nozarē un augļu un dārzeņu pārstrādes produktiem;
tā kā ar Komisijas 1998. gada 16. jūlija Regulu (EK) Nr. 1524/98, ar ko paredz sīki izstrādātus noteikumus par to, kā piemēro īpašos pasākumus, kas pieņemti attiecībā uz svaigiem augļiem un dārzeņiem, augiem un puķēm, par labu Francijas aizjūras departamentiem [4], aizstāj Komisijas Regulu (EK) Nr. 489/97 [5] un īsteno atbalsta pasākumus piegādei un pārstrādei, kas minēta attiecīgi 2. un 14. pantā Padomes Regulā (EEK) Nr. 3763/91 [6], kurā jaunākie grozījumi izdarīti ar Regulu (EK) Nr. 2598/95 [7]; tā kā jānosaka minēto pasākumu noteicošās dienas un attiecīgi jāpielāgo Regula (EK) Nr. 293/98;
tā kā noteicošā diena piegādes atbalstam, kas minēts Regulas (EEK) Nr. 3763/91 2. pantā, ir noteikta 3. panta 8. punktā Komisijas Regulā (EK) Nr. 131/92 [8], kurā jaunākie grozījumi izdarīti ar Regulu (EK) Nr. 1736/96 [9]; tā kā tādu atbalstu piešķir, ja iemaksāta drošības nauda; tā kā minētās drošības naudas apjoms ir noteikts Eiropas valūtas vienībās Regulas (EK) Nr. 1524/98 3. panta 2. punktā; tā kā jāparedz, ka noteicošā diena tādā gadījumā ir diena, kad iesniedz atbalsta sertifikāta pieteikumu;
tā kā Regulas (EEK) Nr. 3763/91 14. pantā ir paredzēts atbalsts par augļu un dārzeņu pārstrādi; tā kā atbalstu izmaksā pārstrādātājam, ja ražotājam samaksāta minimālā cena un noslēgti pārstrādes līgumi starp ražotājiem un pārstrādātājiem; tā kā atbalstu maksā par produktu daudzumu, kas piegādātssaskaņā ar minēto līgumu; tā kā tādēļ un ņemot vērā lielo uzņēmēju skaitu, ievērojot Regulas (EEK) Nr. 3813/92 6. panta 2. punktu un atkāpjoties no 10. panta 2. punkta Komisijas Regulā (EEK) Nr. 1068/93 [10], kurā jaunākie grozījumi izdarīti ar Regulu (EK) Nr. 961/98 [11], jānosaka, ka noteicošā diena lauksaimniecības konversijas likmei ir pirmā tā mēneša diena, kad pārstrādātājs pārņem produktus - to apliecina attaisnojošie dokumenti, kas minēti Regulas (EK) Nr. 1524/98 22. pantā;
tā kā īpašās noteicošās dienas, kas paredzētas šajā regulā, atbilst piemērojamības, līdzības, saskanības, praktiskuma un efektivitātes kritērijiem, kas noteikti Regulas (EEK) Nr. 3813/92 6. panta 2. punkta a), b), c) un d) apakšpunktā;
tā kā šajā regulā paredzētie pasākumi ir saskaņā ar kopīgo atzinumu, ko sniegusi Augļu un dārzeņu pārvaldības komiteja, Augļu un dārzeņu pārstrādes produktu pārvaldības komiteja un Dzīvo augu pārvaldības komiteja,
IR PIEŅĒMUSI ŠO REGULU.
1. pants
Regulas (EK) Nr. 293/98 14. pantu groza šādi:
1. Regulas 1., 2., 3. un 4. punktu pārnumurē attiecīgi par 2., 3., 4. un 6. punktu.
2. Iekļauj šādu 1. un 5. punktu.
"1. Noteicošā diena lauksaimniecības konversijas likmei, kas jāpiemēro drošības naudai, kura paredzēta Regulas (EEK) Nr. 1524/98 3. panta 2. punktā, ir diena, kad iesniedz atbalsta sertifikāta pieteikumu."
"5. Noteicošā diena lauksaimniecības konversijas likmei, kas piemērojama Regulas (EEK) Nr. 3763/91 14. pantā paredzētajam pārstrādes atbalstam, ir tā mēneša pirmā diena, kad pārstrādātājs pārņem produktus - to apliecina attaisnojošie dokumenti, kuri minēti Regulas (EK) Nr. 1524/98 22. panta 2. punktā.";
3. Panta 2. punktā vārdus "Regulas (EK) Nr. 489/97 10. panta 2. punktā" aizstāj ar vārdiem "Regulas (EK) Nr. 1524/98 22. panta 2. punktā".
4. Panta 3. punktā vārdus "Regulas (EK) Nr. 489/97 6. panta" aizstāj ar vārdiem "Regulas (EK) Nr. 1524/98 9. panta".
5. Panta 4. punktā vārdus "Regulas (EK) Nr. 489/97 7. panta" aizstāj ar vārdiem "Regulas (EK) Nr. 1524/98 10. panta".
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro no 1998. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 17. jūlijā

Labels: 17
6